Татарстанда биш кешене үтерүдә гаепләнүче яшьләрнең берсе гомерлеккә ирегеннән мәхрүм ителде

	Казанның Юдино битәсендә яшәүче Уваровлар гаиләсен һәм 2 таксистны үтерүдә шикләнелүчеләр гаепле дип табылды 	 Татарстанның Югары суды Казанның Юдино битәсендә яшәүче Уваровлар гаиләсен һәм 2 таксистны үтерүдә гаепләнүче 4 татарстанлыга хөкем карары чыгарды. Әлеге җинаять эше буенча төп гаеләнүче 21 яшьлек Николай Мокосеев гомерлеккә ирегеннән мәхрүм ителде. Рәхимсез үтерүнең икенче катнашучысы 23 яшьлек Руслан Мәмәтов 22 елга ирегеннән мәхрүм ителде. Аларның тагын 2 үсмер кулдашын Васильев һәм Сафиуллинны суд 9,8 һәм 7 елга ирекләреннән мәхрүм итте. 

Татар-информ

	№   | 20.04.2015	


